Duurste skole in Suid-AfrikaDie hoof se kantoor by Hilton College, ‘n Engelse privaatskool naby Pietermaritzburg. Die skool is tans die duurste skool in die land. Foto: Pieter van Marion/Flickr.com Ouers wat kinders in Afrikaanse en dubbelmedium skole in Suid-Afrika het, kan ŉ sug van verligting gee as dit by skoolgelde kom. Alhoewel jaarlikse skoolgeld jou maklik tussen R20 000 en R50 000 uit die sak kan jaag, is dit nog nie naastenby wat ouers moet opdok om hulle kinders na van die land se duurste Engelse privaatskole te stuur nie. Die duurste skool in Suid-Afrika sal hierdie jaar ouers sowat R219 500 aan skoolgelde en koshuisfooie kos. Hilton College, ŉ Engelse privaatskool in die KwaZulu-Natalse middellande wat in 1872 gestig is, is tans die duurste skool in die land. Dié seunskool is in 2013 as die vierde beste hoërskool in Afrika aangewys in ŉ lys van die honderd beste hoërskole wat deur The African Economist saamgestel is. Verder beskik die skool oor eiendom van 1 700ha wat boonop ŉ wildreservaat insluit. Hier volg ŉ lys van die duurste skole in Suid-Afrika. Die skoolgeld hieronder sluit koshuisverblyf in en is die jongste fooie wat tans beskikbaar is: Daarteenoor betaal ouers by die spog Afrikaanse of dubbelmedium privaat en openbare skole heelwat minder, en kan dikwels ook nog kwalifiseer vir ‘n korting: Tog is ouers met skoolgaande kinders bekommerd oor die skoolgeldverhogings wat dikwels tot drie keer bo die inflasiekoers styg. Paul Colditz, uitvoerende hoof van die Federasie van Beheerliggame van Suid-Afrikaanse Skole (Fedsas) meen egter dit is besonders dat skole dit steeds regkry om uitstekende resultate te lewer, terwyl hulle dikwels groot finansiële uitdagings in die gesig staar. “Die gemiddelde hoërskool se uitgawes aan water- en elektrisiteitsrekeninge is dikwels baie meer as hulle staatsubsidie,” het Colditz gesê. Meeste openbare hoërskole spandeer 68% van hulle begroting aan die vrystelling van skoolgelde en skoolgeld wat nie betaal word nie, munisipale diensterekeninge en die koste van beheerliggaamposte vir onderwysers. Een van die hoofredes waarom skole juis finansieel sukkel om kop bo water te hou, is omdat hulle genoegsame personeel moet aanstel en vergoed. Bykomende bronne: BuzzSouthAfrica.com, OFM en Fedsa.org.za